ছায়ানটের বর্ষবরণ উপলক্ষে রমনাকে চারদিক থেকে নিরাপত্তা চাদরে ঢেকে ফেলে আইন-শৃঙ্খলা রক্ষাকারী বাহিনী। ভেতরে কাউকে কোনো প্রকার ব্যাগ হাতে ঢুকতে দেয়া হয়নি। তবে এই কড়া নিরাপত্তা উৎসব ও উচ্ছ্বাসে কিছুটা হলেও ছেদ ঘটায়। কামরুল হাসান নামে একটি জাতীয় দৈনিকে নগর সম্পাদক যেমনটা তার ফেসবুক স্ট্যাটাসে লিখেন, ‘আমি যখন বিকেলে ঢাকা রিপোর্টার্স ইউনিটির অনুষ্ঠান শেষে রমনার পাশ দিয়ে অফিসে যাচ্ছিলাম তখন মনেই হয়নি এখানে আজ কোন অনুষ্ঠান হয়েছে।’ বটমূল থেকে পুরো অনুষ্ঠান সরাসরি সম্প্রচার করে বাংলাদেশ টেলিভিশন ও বেতার বাংলাদেশ।